מרכז SEED להתפתחות רגשית מוקדמת

בית הספר למדעי ההתנהגות

המכללה האקדמית תל אביב יפו

**טיפול הורה-ילד בגיל הרך:**

**היכרות עם תפיסות תאורטיות ומושגים מרכזיים**

מרצה: קרן גולדברג

היקף הקורס: 24 שעות אקדמיות

**תיאור הקורס:**

הקורס יעסוק בעקרונות תאורטיים מרכזיים, העומדים בבסיס המודל הטיפולי אם-ילד, אב-ילד ע"פ המודל החיפאי (מרים בן אהרון ,1997). הטיפול מושתת על מודל 'מבוסס מנטליזציה' ((Mentalization-Based באוריינטציה פסיכואנליטית- התייחסותית, לטיפול בהפרעות ביחסים בילדות. המודל מניח שהילד מפתח יחסים ייחודיים עם אמו ואביו, כמו גם עם זוג ההורים, וכי מרחב היחסים עם כל אחד מהם הוא המקום המשמעותי והפורה ביותר להתערבות ויצירת שינוי.

בקורס נתמקד בידע המחקרי ובהבנות התאורטיות המרכזים המסבירים את מנגנוני השינוי, ההתפתחות והצמיחה המתרחשים בטיפול הורה-ילד: הפונקציה הרפלקטיבית, תהליך ההתקשרות, זיהוי והיכרות של דפוסי קשר חבויים (implicit) סכמות ייצוגים של העצמי, האחר והיחסים ותהליכי הכרה הדדית ביחסים. הידע המוצג ילווה בדוגמאות קליניות.

הקורס יאפשר ללומדים היכרות עם תפיסת העולם, הרציונל והמושגים המרכזיים העומדים בבסיס הטיפול הורה-ילד, ע"פ המודל החיפאי.

**על המרצה:**

**קרן גולדברג -** פסיכולוגית התפתחותית מומחית. עבדה שנים רבות בשרות הפסיכולוגי חינוכי- התפתחותי בהרצליה וניהלה את תכנית "חוסן לגיל הרך" במרכז "חוסן". מומחית בטיפול דיאדי ובטיפול בטראומה בגיל הרך. מרצה, מלמדת ומדריכה במגוון מסגרות טיפוליות ובמכון "חרוב". בעלת קליניקה פרטית בתל אביב.

**תכנית הקורס:**

|  |  |  |
| --- | --- | --- |
| **מפגש** | **נושא** | **פירוט** |
| מפגש ראשון-שני  | תפיסת התפתחות העצמי בהקשר היחסים הדיאדיים  | נלמד על תפיסת התפתחות העצמי כחלק ממטריצה דיאדית, כפי שמשתקפת במחקרים ותצפיות, וע"פ המשגות אינטרסוביקטיביות.נבין כיצד המשגות אלה מסייעות בהבנה וטיפוח של יחסים דיאדיים. |
| מפגש שלישי- רביעי | קידום והגברת תהליכים רפלקטיביים ביחסים דיאדיים כאופן מרכזי ליצירת שינוי  | נעמיק בהבנת מנגנון שינוי מרכזי בהצמחת יחסים הדיאדיים – היכולת הרפלקטיבית. נתעמק בהשפעת עיכוב הרפלקטיביות על יחסי הורה-ילד, וכיצד ניתן לקדם ולטפח זאת בטיפול. |
| מפגש חמישי | הכרה והרס כמתווה של אינטרסובייקטיביות |  נתמקד בתפיסתה של ג'סיקה בנג'מין את מהלך ההכרה וההרס ההדדיים, כמעצב את התפתחות העצמי בדיאדה. נלמד את שיבושי הקשר הורה-ילד ע"פ המשגת ההכרה ההדדית.  |
| מפגש שישי | הערכה והיכרות עם דפוסי קשר הורה-תינוק | נלמד כיצד להתבונן ולהעריך אספקטים שונים ביחסי ההורה והילד, ולהבחין בחוזקות וחולשות בהתבסס על ההבנות וההמשגות שנלמדו. נבין כיצד ההערכה של אפיוני הקשר מכוונת את התווית מוקדי ומטרות הטיפול.  |

**רשימת הקריאה**:

1. טיפול הדיאדי (אוניברסיטת חיפה) – פרקים 1-4.
2. פסיכואנליזה התייחסותית (עורכים: סטיבן מיטשל ולואיס ארון)

הכרה והרס כמתווה של אינטרסובייקטיביות - ע"מ 228.

1. הטיפול הדיאדי, מחשבות מחדר הטיפול- הערכה דיאדית רב מימדית -ע"מ 21.
2. ידיעה התייחסותית חבויה: תפקידה בהתפתחות ובטיפול הפסיכואנליטי.
3. Lyons‐Ruth, K. (1999). The two‐person unconscious: Intersubjective dialogue, enactive relational representation, and the emergence of new forms of relational organization. *Psychoanalytic Inquiry*, *19*(4), 576-617.‏
4. Lyons‐Ruth, K. (2000). “I sense that you sense that I sense…”: Sander's recognition process and the specificity of relational moves in the psychotherapeutic setting. Infant Mental Health Journal, 21(1‐2), 85-98.‏
5. Tronick, E. Z., Bruschweiler‐Stern, N., Harrison, A. M., Lyons‐Ruth, K., Morgan, A. C., Nahum, J. P., ... & Stern, D. N. (1998). Dyadically expanded states of consciousness and the process of therapeutic change. *Infant Mental Health Journal: Official Publication of The World Association for Infant Mental Health*, *19*(3), 290-299.‏
6. Bruschweiler-Stern, N., Lyons-Ruth, K., Morgan, A. C., & Nahum, J. P. (2007). The foundational level of psychodynamic meaning: Implicit process in relation to conflict, defense and the dynamic unconscious. International Journal of Psychoanalysis, 88, 843.‏